Gattšina Püha Nikolai kirik

**Gattšina Püha Nikolai kirik** (vene keeles *Церковь Святого Николая*) on luteri kirik Gattšinas.
## Ajalugu

Gattšina (saksa k. *Gatschina*) kogudusekihelkond asutati 1789. aastal ning oli saksa kogudus kuni 1846. aastani. 1790–1851 oli kogudusel ühine pastor Pavlovski kogudusega. Gattšina kivikirikut hakati kavandama 1825. aasta suvel keisri Paul I abikaasa Maria Fjodorovna initsiatiivil ning see ehitati aastail 1827–1828 D. Kvadri projekti järgi. 

Kirik pühitseti 22. oktoobril 1828 püha Nikolause auks. 1846. aastal liideti Gattšina (soome k. *Hatsina*) koguduse juurde ka piirkonna soome ja 1868. aastal eesti luterlased ning jumalateenistusi viidi läbi kolmes keeles. Venemaa keisririigis kuulus Gattšina kirik ja linnakogudus  VELK Peterburi konsistooriumiringkonda.

Gattšina  koguduse juures tegutsesid ka eesti Volhonovo palvemaja (ehitatud enne 1896. aastat), Novõi Tšernitsõ (ehitatud pärast 1896. aastat), mis suleti 1920. aastail. Gattšina pastor käis viis-kuus korda aastas jumalateenistusi pidamas ka eesti luterlaste juures Luugas.

1859. aastal  oli Gattšina koguduses 1 258 inimest (sakslased ja soomlased), 1904. aastal 4 750 inimest (4 000 eestlast, 450 soomlast ja 300 sakslast), 1922. aastal 2 500 inimest.

1917. aasta järel eraldusid saksa-eesti ja soome kogudused, iseseisev soome kogudus moodustati 1920ndail aastail ning kogudusse kuulus 1928. aastal 1 100 inimest. 

1938. aasta detsembris kirik suleti. Teise maailmasõja ajal sai kirik tugevasti kahjustada. 1960. aastate alguses hoonet remonditi ning 1994. aasta aprillini kasutati seda spordikoolina.
## Koguduse vaimulikud
*1790–1795 Conrad Friedrich Franzén
*1795–1811 Johann Christian Meintel
*1810/1811–1834 Friedrich Samuel Seider (1766–1834), Gattšina saksa koguduse pastor
*1834–1838 Alexander Noirick
*1839–1840 August Heinrich Dietrich(s)
*1840–1851 Heinrich Herman  Cordes (1813–1851), Gattšina Püha Nikolai kiriku koguduse pastor
*1852–1854 Gustaf Vilhelm Kellback (1807–1854) Gattšina Püha Nikolai kiriku koguduse pastor
*1855–1888 Eduard Leopold Jürgenson (1826–1899), Gattšina Püha Nikolai kiriku koguduse pastor
*1888–1926 Oskar Palsa, Gattšina Püha Nikolai kiriku koguduse pastor
*1926–1927 Leo Schultz, Gattšina Püha Nikolai kiriku koguduse pastor
*1929–1937 Antti Jaatinen (1872–1937), Gattšina Püha Nikolai kiriku eesti koguduse pastor
*1937–1938 Peter Unukainen (1892–1938), Gattšina Püha Nikolai kiriku koguduse pastor

## Koguduse piirkond
Kogudusepiirkonda kuulusid külad: Ala-Sakosta; Hatsinanmylly; Käppälä, Pieni-Kokkola, Vaija(la); Karjakankylä; Kokkola, Suuri-Kokkola; Korhosi; Mäyrylä; Mosinanmylly; Pieni-Hatsina; Pieni-Mosina; Porttila; Puhra, Pukra; Rahkola; Saamusti; Sahala, Sahamylly; Uusi-Mosina; Vaijala; Vanha-Mosina; Verevä; Ylä-Sakoska.
## Tänapäev

Restaureeritud Püha Nikolai kirik pühitseti sisse 16. aprillil 1995, kirik ja Gattšina kogudus on Ingeri Evangeelse Luterliku Kiriku Lääne-Ingerimaa praostkonna haldusalas.
## Viited

## Kirjandus
*Busch, Eduard Heinrich von. Materialien zur Geschichte und Statistik des Kirchen- und Schulwesens der evangelisch-lutherischen Gemeinden in Russland. St. Petersburg: Comissionsverlag von G. Haessel, 1862, 
*Matthias Akiander. Bidrag till kännedom om Evangelisk-lutherska församlingarne i Ingermanlands stift. Helsingfors, J. C. Frenckell & Son, 1865, 122  3. Gatschina.
*Joseph Schnurr. Heimatbuch (Jahrbuch 1969–1972) der Deutschen aus Russland: Die Kirchen und das Religioese Leben der Russlanddeutschen. Stuttgart 1972. Church and Religious Life of Germans in Russia, Translated/Transcribed by Allen E. Konrad in May, 2006 pg 84–85
## Välislingid

*Приход Hatsina / Гатчина, Троцк, Красногвардейск, www.inkeri.ru
*Hatsina. Suomalainen seurakunta, Virtuaali Inkeri